[{"text_idx": "#000005", "text": "Croeso i\u2019r rhifyn diweddaraf o Fwletin Archifau a Llyfrgell Cofnod Henebion Cenedlaethol Cymru (CHCC). Gellir gweld yr eitemau archifol a\u2019r llyfrau llyfrgell ac erthyglau o gylchgronau yn ein hystafell ddarllen gyhoeddus. Gellir gweld y deunydd archifol ar Coflein hefyd yn coflein.gov.uk. Gellir dod o hyd i bob cyhoeddiad yn ein Catalog Llyfrgell ar-lein."}, {"text_idx": "#000006", "text": "Rydym ar agor i\u2019r cyhoedd ar yr adegau canlynol:Rydym ni ar agor ar Ddydd Llun, Dydd Mawrth a Dydd Iau rhwng 9:30 a 16:00, ac ar Ddydd Mercher rhwng 10:30 a 16:30."}, {"text_idx": "#000007", "text": "Fe\u2019ch cynghorir i wneud apwyntiad."}, {"text_idx": "#000008", "text": "Mae eitemau archif wedi\u2019u hychwanegu i\u2019r casgliadau canlynol yn ystod y mis diwethaf:"}, {"text_idx": "#000010", "text": "Copi\u0308au caled yw llawer o\u2019r eitemau hyn, sy\u2019n cynnwys cynlluniau ar raddfa fawr, ffotograffau ac adroddiadau, ac maent ar gael i\u2019w gweld yn ein hystafell chwilio yn Aberystwyth. Mae eitemau eraill yn rhai digidol y gellir eu gweld ar ein catalog ar-lein Coflein."}, {"text_idx": "#000011", "text": "Dyma rai o\u2019r eitemau sydd wedi\u2019u catalogio erbyn hyn ac sydd ar gael ar Coflein:"}, {"text_idx": "#000012", "text": "Awyrlun lletraws o fferm Parc-newydd, Moel Smytho, a dynnwyd yn ystod rhaglen y Comisiwn Brenhinol o waith chwilio am wybodaeth archaeolegol o\u2019r awyr, a gyflawnwyd gan Toby Driver yn 2022. Cyfeirnod: AP2023_066_003."}, {"text_idx": "#000013", "text": "Mae\u2019r bwthyn a\u2019i system gysylltiedig o gaeau yn enghraifft glir sydd wedi goroesi\u2019n dda o feddiannu\u2019r rhostir, a oedd yn rhywbeth cyffredin yn yr ardal hon ddiwedd y 18fed ganrif a dechrau\u2019r 19eg ganrif."}, {"text_idx": "#000014", "text": "Gallwch weld mwy yn ein cofnod safle yma: "}, {"text_idx": "#000015", "text": "Ffotograff sy\u2019n dangos gweddillion y dramffordd a oedd yn cysylltu\u2019r brif ffynhonnell o fwyn a\u0302\u2019r gwaith prosesu ym mwynglawdd aur Cefn Coch a oedd yn gweithredu rhwng 1862 a 1914. Cafodd y ffotograff ei dynnu yn 2002 a\u2019i roi yn rhodd gan John Latham ynghyd a\u0302 chasgliad o ffotograffau eraill a dynnwyd ganddo rhwng 1980 a 2002. Cyfeirnod: DD2023_005."}, {"text_idx": "#000016", "text": "Ffotograff sy\u2019n dangos rhai o\u2019r posteri ym mar y myfyrwyr yn islawr neuadd breswyl Pantycelyn, a dynnwyd yn rhan o arolwg a gynhaliwyd o\u2019r islawr yn 2019. Cafodd bar yr islawr ei gau ddiwedd yr 1980au ac mae\u2019r posteri sydd wedi goroesi yn ddarlun sydyn prin o gerddoriaeth, digwyddiadau a sefydliadau gwleidyddol y cyfnod."}, {"text_idx": "#000017", "text": "Pantycelyn oedd neuadd breswyl Gymraeg y Brifysgol o 1974 ymlaen, a bu\u2019n gartref i sawl ffigwr pwysig. Yn eu plith y mae\u2019r Tywysog Charles pan oedd yn fyfyriwr yno yn 1969, a\u2019r hanesydd John Davies (1938-2015) a oedd yn warden y neuadd am ddeunaw mlynedd rhwng 1974 a 1992. Bu\u2019r neuadd dan fygythiad sawl gwaith yn y 2010au a chafodd ei chau ym mis Medi 2015. Yn dilyn protestiadau gan fyfyrwyr, dechreuodd Prifysgol Aberystwyth ar raglen gwerth \u00a312 miliwn i adnewyddu Neuadd Pantycelyn ddiwedd 2017."}, {"text_idx": "#000018", "text": "Cyfeirnod: DS2023_433 Gallwch weld mwy yn ein cofnod safle yma: "}, {"text_idx": "#000019", "text": "Ffotograff sy\u2019n dangos y pulpud, y sedd fawr a\u2019r organ yng Nghapel Moreia, Llangefni, a dynnwyd yn rhan o arolwg a gynhaliwyd yn 2023."}, {"text_idx": "#000021", "text": "Ffotograff sy\u2019n dangos gweddillion y llong ddrylliedig a welir yn agos i farc y distyll ar draeth y Warren yn Abersoch, yn edrych i gyfeiriad y gogledd-ddwyrain ar draws y llong, gyda thrwyn y llong yn y tu blaen (gyda\u2019r raddfa). Credir mai MARIA oedd enw\u2019r llong, er nad yw hynny wedi\u2019i gadarnhau, a chafodd y gweddillion sydd yn y golwg eu cofnodi ar 23 Chwefror 2023 yn rhan o Brosiect CHERISH. Cyfeirnod: DS2023_103_002."}, {"text_idx": "#000022", "text": "Mae canlyniadau\u2019r arolwg i\u2019w gweld yma:"}, {"text_idx": "#000023", "text": "Gwesty Wattstown: ffotograff a gafwyd yn ystod gwaith Cofnodi Brys yn 2012. Cafodd Gwesty Wattstown ei adeiladu tua 1900 i wasanaethu cymuned Wattstown a ddatblygodd o amgylch y Lofa Genedlaethol a agorwyd yn 1881. Mae\u2019n adeilad rhestredig gradd II oherwydd ei fod yn enghraifft brin o westy glofa, nad yw wedi\u2019i addasu fawr ddim, sy\u2019n adeilad syml o ran ei ddyluniad ond eithaf helaeth o ran ei faint. Mae\u2019r nodweddion mewnol yn cynnwys lleoedd ta\u0302n o farmor du, caeadau ffenestri, fframiau drysau wedi\u2019u mowldio, rheiliau dado a mowldinau ar y nenfydau."}, {"text_idx": "#000024", "text": "Ffotograff sy\u2019n dangos manylion nenfwd y gangell yn Eglwys Sant Pedr, Penrhosgarnedd, Bangor, a dynnwyd yn rhan o arolwg a gynhaliwyd yn 2019."}, {"text_idx": "#000026", "text": "Os oes gennych unrhyw sylwadau neu ymholiadau, mae croeso i chi gysylltu a\u0302 ni:Gwasanaeth Llyfrgell ac Ymholiadau CHCCComisiwn Brenhinol Henebion CymruFfordd PenglaisAberystwythCeredigion SY23 3BUFfo\u0302n: +44 (0)1970 621200E-bost: chc.cymru@cbhc.gov.ukGwefan: cbhc.gov.uk"}]